বাংলাদেশ ক্রিকেট দলের সেরা ওপেনার তামিম ইকবাল বরাবরই ব্যাট হাতে নিজের সেরাটা ঢেলে দেয়ার লক্ষ্যে খেলতে নামেন। দেশের হয়ে তাঁর ব্যাট যখন হাসে তখন গোটা বাংলাদেশই উদ্ভাসিত হয় সাফল্যের আলোকছটায়। আসন্ন এশিয়া কাপেও তামিমের ব্যাটে তাকিয়ে থাকবে পুরো দেশ। এশিয়া কাপে মোট ১২টি ম্যাচ খেলেছেন তামিম ইকবাল। যেখানে তিনি ৪৩.০৮ গড়ে ৫১৭ রান সংগ্রহ করেছেন। আর রয়েছে ৬টি অর্ধশতক। সর্বশেষ উইন্ডিজ সফরে ওয়ানডে সিরিজে দুটি সেঞ্চুরি হাঁকিয়েছিলেন, বাংলাদেশের হয়ে সর্বোচ্চ ১১ সেঞ্চুরির মালিক তিনি।